पाएं अपने शहर की ताज़ा ख़बरें और फ्री ई-पेपरडाउनलोड करें
सिटी में शनिवार को पहले बादल छाए रहे और फिर शाम को 10 से 15 किलोमीटर प्रति घंटा की रफ्तार से तेज हवाएं चलीं। इस कारण तेजी से तापमान में गिरावट रही है। बाद में बादल छाए रहे। इससे अगले 48 घंटे में महीन बूंदाबांदी के आसार बने हुए हैं। कोरोना वायरस के कारण जो लॉकडाउन लगाया गया है, उससे यातायात कम होने के चलते वायु प्रदूषण घटने की जो उम्मीद थी, वह धरी रह गई है। तेज हवाओं के कारण गेहूं कटाई के दौरान खेतों से उठी धूल के कणों से सिटी में हवा के प्रदूषण का मानक 156 तक पहुंच गया है।
सिटी के लोग अभी चालू हफ्ते के सभी दिनों में रात को गर्मी से काफी राहत महसूस करेंगे। दिन में बादल छाए रहने से तीखी धूप से राहत मिलेगी मगर मुख्य तौर पर मौसम गर्म रहेगा। जालंधर में एक दिन पहले दिन का तापमान 41 डिग्री था, जोकि अब 3 डिग्री गिरने के साथ शनिवार को 38 पर आ गया है। फिलहाल एक हफ्ता तापमान 40 डिग्री के आसपास रहेगा। हिमाचल में नया चक्रवात सक्रिय हुआ है, जालंधर नजदीक है इसलिए बारिश के ज्यादा आसार हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn